**ŠOKIŲ MARATONAS**

**Pagrindinis prizas - 30 € !!!**

**DALYVIŲ SKAIČIUS RIBOTAS**

1. **BENDROJI DALIS**
   1. Vieta- Viekšnių miesto lauko estrada.
   2. Renginio pradžia- **2018-07-04 18 val**.
   3. Renginio pabaiga-**2018-07-05 06 val.**
2. **DALYVIAI**
   1. Šokių maratono dalyviai gali būti asmenys nuo 14 metų (su tėvų raštišku leidimu ir dalyvio paraiška), o nuo 16 metų užpildę tik dalyvio paraišką.
   2. **Startinis mokestis 2 € (užpildžius paraišką).**
   3. Dalyviai šoka po vieną.
   4. Šokių maratono dalyviai turi teisę turėti lydintį asmenį ( masažuotoją- pagalbininką).
   5. Dalyvių registracija vyks nuo **2018-06-25 iki 2018-07-03.**
3. **TAISYKLĖS**
   1. Maratonas skelbiamas pradėtu renginio komisijos pirmininkui davus signalą.
   2. Maratono dalyviai privalo nesustodami šokti 1 valandą.
   3. Po valandos šokio dalyviai 5 minutes ilsisi (šį laiką šokėjai naudoja savo nuožiūra).
   4. **Šokių maratonas vadinamas koordinuotas kojų, rankų ir kūno judesių derinys pagal skambančios muzikos ritmą.**
   5. Šokio metu dalyviams draudžiama valgyti ir gerti, naudotis mobiliaisiais telefonais.
   6. Šokio metu šokėjams draudžiama stumdytis, trukdyti kitiems šokėjams, bartis ar kitaip neetiškai elgtis.
   7. Maratono dalyviams griežtai draudžiama vartoti narkotikus, alkoholį, energetinius gėrimus, stimuliuojančius vaistus.
   8. Šokant dalyviai turi būti prisisegę savo numerius prie rūbų, matomoje vietoje.
   9. Pertraukėlės metu dalyviai negali būti pažymėtoje šokių aikštelėje.
   10. Jei šokėjai po poilsio pertraukėlės nepasirodo šokių aikštelėje, jie diskvalifikuojami.
   11. Už taisyklių nesilaikymą ar kitokius maratono nuostatų pažeidimus šokėjai baudžiami įspėjimais.
   12. Gavę antrą įspėjimą šokėjai yra diskvalifikuojami.
   13. Už labai grubų maratono nuostatų pažeidimą šokėjai diskvalifikuojami iš karto.
   14. Šokėjai ir jų lydintis asmuo yra asmeniškai atsakingi už asmeninius daiktus ir kad šokėjai laiku išeitų ilsėtis ir laiku grįžtų į šokių aikštelę.
   15. Už sveikatos būklę atsako pats dalyvis, esant reikalui organizatoriai iškvies greitąją med. pagalbą.
   16. Visa informacija skelbiama vedėjų tik per renginio mikrofoną.
   17. Likus dviem valandoms iki maratono pabaigos , jei lieka keli maratono dalyviai, šokių taisyklės bus sunkinamos.
   18. Maratoną laimi ilgiausiai iššokusi pora ar dalyvis.
4. **STEBĖTOJŲ KOMISIJA**
   1. Maratono šokėjus stebi ir vertina stebėtojų komisija.
   2. Komisiją sudaro 3 nariai.
   3. Komisijos darbui vadovauja komisijos pirmininkas.
   4. Vienu metu šokėjus stebi nemažiau kaip 2 komisijos nariai.
   5. Komisijos sprendimai yra galutiniai ir neskundžiami.
5. **ŠOKIŲ AIKŠTELĖ** 
   1. Šokių maratono dalyviai šoka tam skirtoje ir aiškiai pažymėtoje aikštelėje.
   2. Šokių maratono dalyviams draudžiama: laistyti šokių aikštelę, po kojomis tiesti kitokią dangą, laužyti maratono inventorių, keisti maratono aplinkos sąlygas.
   3. Šokių aikštelėje dalyviams draudžiama laikyti savo daiktus (rūbus, telefonus, valgius ir t. t.)
   4. Šokių aikštelėje gali būti tik maratono dalyviai, komisijos nariai, renginio organizatoriai ir jų įgaliotas personalas.
   5. Šokių metu dalyviams draudžiama savavališkai palikti šokių aikštelę. Toks pasišalinimas traktuojamas kaip pasitraukimas iš maratono.
   6. Šokėjams draudžiama šiukšlinti šokių aikštelėje ir jos teritorijoje.
6. **BAIGIAMOJI DALIS**
   1. Pirmos vietos nugalėtojo laukia **30** **€** piniginis prizas.
   2. 2-3 vietų nugalėtojams-asmeninės dovanėlės.
   3. Po maratono paaiškėjus, kad šokėjai laimėjo pažeisdami taisykles (vartojo dopingą, alkoholį, energetinius gėrimus ir pan.) netenka teisės į laimėtą prizą.
   4. Visus klausimus nenumatytus nuostatuose maratono stebėtojų komisija sprendžia savo posėdžiuose ir sprendimus priima paprasta posėdyje dalyvaujančių dauguma.
   5. Organizatoriai gali keisti šokių maratono trukmę.

***UŽPILDYTAS PARAIŠKAS SIŲSTI*** [**vkc@buk.lt**](mailto:vkc@buk.lt)

**DĖL INFORMACIJOS TEIRAUTIS Viekšnių kultūros centre arba telefonu**

**+370 443 36089, mob. Tel. 861846223**

***ŠOKIŲ MARATONO DALYVIO PARAIŠKA***

Vardas, pavardė ……………………………………………………………………………….……………………………………………………

Gimimo data ………………………………………………………………………………….……………………………………………………..

Tel. nr…………………………………………… Vieno iš tėvų (globėjų) tel. nr……………………………………………………………

El. paštas ……………………………………………………………………………………..………………………………………………………….

Lydinčio asmens ( jei tokį turite) vardas, pavardė, amžius, tel. nr. ………………………………………………………….

Sutinku su Šokių maratono nuostatais

Užtikrinu, kad sveikatos būklė tinkama dalyvauti šokių maratone.

Vardas, pavardė Parašas